EkBass/fiwiki-20250220-pages-articles huggingface dataset:
Daina Skadmane

Daina Skadmane (19. maaliskuuta 1990 – 21. marraskuuta 2013) oli latvialainen taidemaalari. Hän teki myös litografioita. Hänen tuotantonsa käsittää 342 teosta ja hän ehti saavuttaa kansainvälistä kuuluisuutta Latvian holokaustista kertovilla töillään. Skadmane kävi Jānis Rozentāls taidekoulua vuosina 2011–2013. Ennen kuolemaansa hän ehti osallistua taidekilpailuihin ja pitää omia näyttelyitä. Myös hänen kaksoissisarensa Anda on kuvataiteilija. Daina Skadmane kuoli ollessaan Riiassa Zolitudin alueella olevassa Maxima- ostoskeskuksessa ostoksilla isänsä kanssa. Ostoskeskuksen katto romahti yllättäen, jolloin myös Skadmanen isä Janis Skadmanis kuoli yhdessä tyttärensä kanssa samassa onnettomuudessa. Onnettomuudessa kuoli 54 henkilöä, joista Daina Skadmane oli nuorin. == Teoksia == Tiedosto:Daina Skadmane 001.png|Taivaanrannan joulu, 2003, litografia, omistaja Camilla, Cornwallin herttuatar Tiedosto:Daina Skadmane 3.png|Viimeinen katse, 2003, akvarelli, maalattu vuodelta 1941 olevalle paperille Tiedosto:Daina Skadmane - Riga ghetto.png|Juutalaispoika, 2003, akvarelli, maalattu vuodelta 1941 olevalle paperille Tiedosto:Daina Skadmane - Frida 1941.png|Frida Michelson, 2004, litografia Tiedosto:Daina Skadmane - art1.png|Rumbulan verilöyly, 2003, litografia Tiedosto:Daina Skadmane - art 8.jpg|Juna Riian gettoon, 2004, litografia == Lähteet == == Aiheesta muualla == * http://www.dainaskadmane.org Luokka:Latvialaiset taidemaalarit Luokka:Vuonna 1990 syntyneet Luokka:Vuonna 2013 kuolleet
Anna Murdoch Mann

Anna Murdoch Mann, o.s. Torv (s. 1944 Glasgow, Skotlanti) on skotlantilais- australialainen kirjailija. Hän muutti Australiaan Skotlannista 1954. Murdoch työskenteli toimittajana Sydneyssä Daily Mirrorissa ja myöhemmin Australianissa. Hän avioitui lehtimoguli Rupert Murdochin kanssa 1966. Anna Murdoch on matkustellut eri puolilla maailmaa ja asunut Lontoossa ja New Yorkissa. Hän suoritti 1984 masters-tutkinnon New Yorkin yliopistossa pääaineinaan kirjallisuus ja mytologia. Murdochit erosivat 1998, ja Anna Murdoch avioitui 1999 newyorkilaisen William Mann kanssa. Murdoch Mannin äiti oli skotlantilainen kemiallisen pesulan omistajaperheen tytär Sylvia Braida ja isä virolaissyntyinen merimies Jacob Torv, joka oli tullut Britanniaan vähän ennen toista maailmansotaa. Perhe lähti Australiaan 1953, mutta heidän perustamansa yritys meni vararikkoon. Vanhemmat erosivat, ja Anna Torvista tuli sisarustensa äitihahmo. Hän meni työhön Rupert Murdochin omistamaan Daily Mirroriin. Anna ja Rupert Murdoch avioituivat 1967. He saivat kolme lasta. Hän oli vähällä joutua kidnapatuksi, mutta perheen autoa ajoi sattumalta toinen henkilö, joka kaapattiin hänen sijastaan. Hän alkoi opiskella ja suoritettuaan masters-tutkinnon hän kirjoitti esikoisteoksensa Omaksi kuvakseen ja pian toisen,Family Business, joka on heikosti kätketty kuvaus siitä, miten Murdoch otti 1960-luvun lopulla haltuunsa brittiläisen tabloidin News of the Worldin. Avioliitto kariutui, kun Murdoch rakastui nuoreen kiinalaisnaiseen. Eron jälkeen Anna Murdoch avioitui William Mannin kanssa.Anna and her Kingdom, viitattu 6.3.2018 (Archive.org) Murdoch Mannin veljentytär on australialainen näyttelijä Anna Torv.Torv is her own mistress, Sydney Morning Herald 4.5.2008, viitattu 6.3.2018 ==Suomennetut teokset== * Omaksi kuvakseen (In her own image), suom. Kirsti Kattelus. Säkeet suom. Ilpo Tiihonen. WSOY, 1988 ISBN 951-0-14967-5 == Lähteet == Luokka:Australialaiset kirjailijat Luokka:Vuonna 1944 syntyneet Luokka:Elävät henkilöt
Linda Leinonen

Linda Leinonen (s. 1982 Kristiinankaupunki) on Laukaan kunnanjohtajahttps://yle.fi/uutiset/3-11627886. Aiemmin hän oli Kauhajoen kaupunginjohtaja. Hänet valittiin virkaansa Kauhajoella vuonna 2017. Tehtävässään hän aloitti helmikuussa 2018 edellisen kunnanjohtajan, Keijo Kuja-Lipastin, jäätyä eläkkeelle. Ennen virkaansa Kauhajoella Leinonen toimi Isojoen kunnanjohtajana. Hän on ollut aiemmin Suomen Keskustan kunnallispoliitikko Kristiinankaupungissa yhden valtuustokauden ajan.Seinäjoki haastattelee 11 kaupunginjohtajakandidaattia – musta hevonen mukaan kisaan viime hetkillä Helmikuussa 2020 Leinonen haki Seinäjoen kaupunginjohtajan paikkaaSeinäjoen kaupunginjohtajaksi 17 hakijaa – joukossa useita kaupunginjohtajia ja ex-ministeri Jussi Niinistö ja hänet kutsuttiin hakijoiden joukosta haastateltavaksi. Marraskuussa 2020 Leinonen valittiin Laukaan kunnanjohtajaksi.https://yle.fi/uutiset/3-11627600 Tehtävässään hän aloitti maaliskuussa 2021. Koulutukseltaan Leinonen on hallintotieteiden maisteri. Maisteriksi hän valmistui Tampereen yliopistosta vuonna 2008 pääaineenaan kunnallispolitiikka.Kauhajoki äänesti Linda Leinosen kaupunginjohtajaksi Leinosen isä Arvo Jaakkola on keskustalainen kuntapoliitikko. Leinosella on kolme lasta. ==Lähteet== Luokka:Laukaan kunnanjohtajat Luokka:Kauhajoen kaupunginjohtajat Luokka:Isojoen kunnanjohtajat Luokka:Suomen Keskustan poliitikot Luokka:Kristiinankaupungin kaupunginvaltuutetut Luokka:Vuonna 1982 syntyneet Luokka:Elävät henkilöt
Mista (yhtye)

Mista oli yhdysvaltalainen R&B-yhtye; Atlantasta, Georgiasta. Yhtye julkaisi eponyymin esikoisalbuminsa Mista vuonna 1996, jonka ensimmäisestä singlestä ”Blackberry Molasses” tuli hitti. Kappale sijoittui muun muassa Billboardin Hot 100 -listan sijalle 53. ja Hot R&B;/Hip-Hop Songs -listan sijalle 13. Mistan hajottua yhtyeen jäsen Bobby ”V” Wilson aloitti soolouran. ==Diskografia== ===Albumit=== *Mista (1996) ===Singlet=== *”Blackberry Molasses” (1996) *”Lady” (1996) ==Lähteet== Luokka:Yhdysvaltalaiset rhythm and blues -yhtyeet
Barmat

Barmat on Oulussa vuonna 1982 perustettu sekakuoro. Siihen kuuluu noin 20 mies- ja naislaulajaa. Kuoron johtajina ovat toimineet aluksi Sami Itkonen, sitten Veijo Kuosmanen, Olli Roman (1988–1989 ja 1991–2002) , Ulla Niemi (1989–1991) ja Kari Kuivamäki. Kuoro on kehittänyt ilmaisuaan myös tanssija- koreografien Maria Littowin, Tapani Launosen sekä Anna-Kaisa Järven kanssa. Sävellyksiä Barmoille ovat tehneet Oliver Kohlenberg ja Tapio Lappalainen. Kuoron nimi tarkoittaa paarmoja. ==Historiaa== Sekakuoro Barmat perustettiin Oulussa vuonna 1982 ja koostui alkujaan noin kolmestakymmenestä Sami Itkosen (1950–2012) ja Leena Viitasen tuttavapiiriin kuuluneesta harrastajasta. He olivat laulaneet yhdessä Oulun Työväen Näyttämön musiikkinäytelmässä ja halusivat jatkaa yhteistyötään aluksi Rauhanjuna-tapahtuman yhteydessä. Vuodesta 1988 kuoro toimi yhdistyksenä, mutta päätti olla liittymättä mihinkään kuoroliittoon. Vuosina 1995–2002 Barmat toimi Kiiminkijoen opiston kuorona. Barmat on konsertoinut lähinnä Oulussa. Julkisten konserttien lisäksi kuoro on esiintynyt Oulun ja naapurikuntien yksityistilaisuuksissa, kulttuuritapahtumissa ja laitosvierailuilla. Kuoro on tehnyt yhteistyötä muun muassa Oulun kaupunginteatterin, Oulun ylioppilasteatterin ja tanssiorkesteri Pajatson kanssa. Vuonna 1998 esitti kommentoivaa alttaritaulua haukiputaalaisen Nurkkanäyttämön näytelmässä Rakas pappimme. Tampereen Sävel -tapahtumaan Barmat on osallistunut vuosina 1992 ja 1995. Kesällä 1998 kuoro vieraili Viron Pärnussa pidetyillä kansainvälisillä kuorofestivaaleilla ja kesällä 2002 kuorotapahtumassa Ton i Norden – Pohjolan sävel Norjan Tromssassa. Kuoron ohjelmistossa on ollut teemakokonaisuuksia, kuten Saamelaissarja (1989), Tahiti-sarja (1990), Intiaanisarja (1992) ja Katri Valan runot (2001). ==Diskografia== *Suuri Vaellus – The Great Migration, 2000, johtajana Olli Roman. ==Lähteet== Luokka:Suomalaiset sekakuorot Luokka:Oulun musiikki
Caroline Blakiston

Caroline Blakiston (s. 13. helmikuuta 1933) on englantilainen näyttelijä, joka tunnetaan parhaiten Lady Patience Hardacren roolista komediasarjassa Brass (1983–1990), Mon Mothman roolista Star Wars -elokuvassa Jedin paluu (1983) sekä Agatha Poldarkin roolista draamasarjassa Poldark (2015–2017). ==Filmografia== ===Elokuvat=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1966 The Trygon Factor The Trygon Factor nunna 1969 The Magic Christian The Magic Christian Hon Esther Grand 1971 Sunday Bloody Sunday Sunday Bloody Sunday vaimo 1979 Yanks Yanks golfaava ystävä 1983 Jedin paluu Return of the Jedi Mon Mothma 1987 Neljäs sopimus The Fourth Protocol Angela Berenson ===Televisiosarjat=== Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Huomioita 1961–1967 Herrasmiesagentti The Avengers Useita rooleja 3 jaksoa 1962 City Beneath the Sea City Beneath the Sea Tri. Ann Boyd 7 jaksoa 1966 Pyhimys The Saint Eleanor Bastion Jakso: The Convenient Monster 1967 The Forsyte Saga The Forsyte Saga Marjorie Ferrar 4 jaksoa 1968 The Caesars The Caesars Agrippina 4 jaksoa 1978 Les Misérables Les Misérables Madame Thenardier TV-elokuva 1979 Prince Regent Prince Regent Lady Frances Jersey 3 jaksoa 1981 Private Schulz Private Schulz Kreivitär 1 jakso 1983–1990 Brass Brass Lady Patience Hardacre 32 jaksoa 1985 Charters and Caldicott Charters and Caldicott Margaret Mottram 6 jaksoa 1987 Neiti Marple Miss Marple Bess Sedgwick Jakso: Bertramin hotellissa 2006 The Line of Beauty The Line of Beauty Lady Partridge 2 jaksoa 2012 Holby Cityn sairaala Holby City Kathleen Pennington Jakso: Through the Darkness 2013 Hercule Poirot Agatha Christie's Poirot Julia Carstairs Jakso: Norsun muisti 2014 Isä Brown ja hänen laumansa Father Brown Lady Lavinia Pryde Jakso: The Pride of the Pryde 2015–2017 Poldark Poldark Agatha Poldark 25 jaksoa 2015 Sairaalaelämää Casualty Frances Barrett Jakso: The Long Haul 2016 Midsomerin murhat Midsomer Murders Sylvia Lennard Jakso: 19.1 ==Aiheesta muualla== * Luokka:Englantilaiset näyttelijät Luokka:Brittiläiset näyttelijät Luokka:Vuonna 1933 syntyneet Luokka:Elävät henkilöt
Prodrive WRC Team

Prodrive WRC Team (aiemmin nimellä Mini WRC Team) on Minin rallitalli, joka kilpaili Rallin MM-sarjassa kausilla 2011–2013. Minin suunnittelua ja tallin toimintaa valittiin johtamaan Prodrive, joka aiemmin vastasi Subarun rallitiimin toiminnasta. == Historia == === Kausi 2011 === Kaudella 2011 Mini kilpaili virallisena tehdastallina nimellä Mini WRC Team. Kuljettajina ajoivat Daniel Sordo ja Kris Meeke. Sordo saavutti kaksi palkintokoresijoitusta Saksan ja Ranskan ralleista. === Kausi 2012 === Kaudella 2012 tallin toiminta jatkui yksityistallina muutettuaan nimeksi Prodrive WRC Team. Sordo ajoi toiseksi kauden avanneessa Monte Carlon -rallissa. == Rallin MM-sarjan tulokset == Kausi Auto Renkaat Kuljettajat 1 2 3 4 5 6 7 8 9 10 11 12 13 Pisteet Sijoitus 2011 Mini JCW WRC SWE MEX POR JOR ITA ARG GRE FIN GER AUS FRA ESP GBR – – Daniel Sordo 6 Kesk. 3 2 4 20 Kris Meeke Kesk. Kesk. Kesk. Kesk. 5 4 2012 Mini JCW WRC MON SWE MEX POR ARG GRE NZL FIN GER GBR FRA ITA ESP – – Dani Sordo 2 Kesk. 11 6 9 Kesk. 9 Pierre Campana 7 Patrik Sandell 8 Kesk. Jarkko Nikara 5 2013 Mini JCW WRC MON SWE MEX POR ARG GRE ITA FIN GER AUS FRA ESP GBR – – Jarkko Nikara 25 Kesk. == Katso myös == *WRC Team Mini Portugal == Aiheesta muualla == Luokka:Rallin MM-sarjan tallit Luokka:Brittiläiset autourheilutallit
WRC Team Mini Portugal

WRC Team Mini Portugal on Minin tehdastiimi, joka kilpaili Rallin MM-sarjassa kaudella 2012. == Historia == Kaudella 2012 tallin kuljettajina ajoivat Paulo Nobre, Armindo Araújo ja Chris Atkinson. Kauden parhaan tuloksen talli saavutti Saksasta, jossa Atkinson sijoittui viidenneksi. Lokakuussa 2012 Mini ilmoitti vetäytyvänsä sarjasta kauden päätteeksi. == Rallin MM-sarjan tulokset == Kausi Auto Renkaat Kuljettajat 1 2 3 4 5 6 7 8 9 10 11 12 13 Pisteet Sijoitus 2012 Mini JCW WRC MON SWE MEX POR ARG GRE NZL FIN GER GBR FRA ITA ESP – – Paulo Nobre Kesk. Kesk. DNS Kesk. 17 17 38 Kesk. Kesk. Kesk. 19 30 Armindo Araújo 15 7 15 Kesk. 11 8 15 Chris Atkinson 5 11 8 6 7 == Katso myös == *Prodrive WRC Team == Aiheesta muualla == Luokka:Rallin MM-sarjan tallit Luokka:Portugalilaiset autourheilutallit
Jere Erkkilä

Jere Joonas ErkkiläYlioppilastutkintolautakunta (s. 4. huhtikuuta 1997 Vaasa) on suomalainen jääkiekkoilija, joka pelaa Suomi-sarjajoukkue JHT Kalajoessa. Hän on pelipaikaltaan keskushyökkääjä. Erkkilä laukoo oikealta. ==Ura== Erkkilä on Vaasan Sportin kasvatti. Kaudella 2012–2013 hän toimi seuran C-nuorten varakapteenina. Erkkilä oli C-nuorten SM-karsinnoissa joukkueensa paras pistemies ja maalintekijä tehoilla 12+7=19. C-nuorten SM-sarjan runkosarjassa hän oli Sportin paras pistemies ja syöttäjä tehoilla 14+29=43. Kaudeksi 2013–2014 Erkkilä siirtyi Rauman Lukkoon. Hän pelasi kaksi kautta pääasiassa seuran B-nuorissa, jonka jälkeen Erkkilä palasi kaudeksi 2015–2016 Sportiin. Kaudella 2017–2018 Erkkilä debytoi Sportin SM-liigajoukkueessa, jossa hän pelasi kolme runkosarjaottelua ilman tehopisteitä. Erkkilä teki liigadebyyttinsä runkosarjan kolmanneksi viimeisellä kierroksella 6. maaliskuuta 2018 Turun Palloseuraa vastaan. Hänelle avautui paikka Sportin kokoonpanosta, kun seura oli myynyt pelaajiaan siirtotakarajalla, minkä lisäksi Tommi Tikka oli pelikiellossa. Erkkilä merkittiin joukkueen nelosketjun keskelle laidoilleen niin ikään A-nuorissa kautensa aloittaneet Miro Lehtimäki ja Eetu Mäki. Hän sai ottelussa jääaikaa lopulta 5.08 minuuttia. Erkkilä keräsi ottelusta teholukeman -1. Elokuussa 2018 Erkkilä siirtyi muutaman päivän ja yhden harjoitusottelun kestävällä try-out -sopimuksella Mestis-joukkue Iisalmen Peli-Karhuihin. Hän ei kuitenkaan saanut joukkueeseen jatkosopimusta. Erkkilä palasi kaudeksi 2018–2019 Sportin A-nuoriin. Marraskuussa 2018 seura lainasi hänet ja Rasmus Aaltosen alustavasti yhden ottelun ajaksi Suomi-sarjajoukkue Kajaanin Hokkiin. Kaksikko jatkoi tämän jälkeen harjoittelua joukkueen mukana, kun he aloittivat varusmiespalveluksen Kainuun prikaatissa tammikuussa 2019. Helmikuussa kaksikko sai Hokkiin loppukauden kattavan jatkosopimuksen. Erkkilä voitti kauden päätteeksi Suomi-sarjan mestaruuden. Kaudeksi 2019–2020 Erkkilä siirtyi jatkamaan Suomi-sarjan pelejään vuoden mittaisella sopimuksella JHT Kalajoen riveihin. ==Muuta== Erkkilä valmistui ylioppilaaksi Vaasan lyseon lukiosta keväällä 2017. ==Tilastot== 2015–2016 Sport A-SM 45 5 14 19 28 – – – – – 2016–2017 Sport A-SM 40 7 7 14 45 – – – – – 2017–2018 Sport A-SM 46 10 12 22 20 – – – – – Sport SM-liiga 3 0 0 0 2 – – – – – 2018–2019 Sport A-SM 24 5 1 6 20 – – – – – Hokki Suomi-sarja 4 0 1 1 0 9 1 4 5 6 1 kausi yhteensä SM-liiga 3 0 0 0 2 – – – – – ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1997 syntyneet Luokka:Elävät henkilöt
Sami Itkonen

Sami Hannu Samuli Itkonen (3. helmikuuta 1950 – 26. tammikuuta 2012) oli suomalainen muusikko ja lauluntekijä, joka toimi vuosina 1987–2012 Kemin kaupunginteatterin kapellimestarina. Itkonen suoritti tekniikan opintoja Oulun yliopistossa vuosina 1969­–1975 ja opiskeli samalla Oulun konservatoriossa. Hän oli yksi Oulun ylioppilasteatterin aktiivijäsenistä, ja hänen laulujaan julkaistiin vasemmistolaisen nuorisoliikkeen Uusi Laulu -lehdessä. Vuonna 1982 Itkonen perusti Leena Viitasen kanssa Ouluun Barmat-sekakuoron ja johti sitä sitten joitakin vuosia. Hänet valittiin Kemin kaupunginteatterin kapellimestariksi syksystä 1987 alkaen. Kemissä Itkonen johti myös muun muassa Ajan laulu -sekakuoroa ja Tintit-lapsikuoroa. Sami Itkonen kuoli tapaturmaisesti 26. tammikuuta 2012. Vuonna 2007 Itkonen valittiin Kemin kuninkaalliseksi yhdessä Maila Maijasen kanssa. Marraskuussa 2017 Kemin kaupunginteatteri kantaesitti Hannele Kauppisen ohjaaman lauluillan Sikojen rakkaus, jossa kuullaan 43 kappaletta edesmenneen Itkosen laajasta laulutuotannosta Anna Laakson ja Jarkko Riihimäen sovituksina. Laakso toimii myös esitysten kapellimestarina. ==Lähteet== ==Aiheesta muualla== * Sami Itkonen Discogs-levytystietokannassa * Sami Itkonen Äänitearkiston tietokannassa * Sami Itkonen Ilona-esitystietokannassa, Teatterin tiedotuskeskus * Luokka:Suomalaiset kapellimestarit (viihdemusiikki) Luokka:Vuonna 1950 syntyneet Luokka:Vuonna 2012 kuolleet Luokka:Suomalaiset teatterialan ammattilaiset
Monte Carlo -ralli 2006

Monte Carlo -ralli 2006 (virallisesti 74. Rallye Automobile de Monte-Carlo 2006) oli Rallin MM-sarjan kauden 2006 ensimmäinen osakilpailu, joka ajettiin 20.–22. tammikuuta. Rallin voitti Marcus Grönholm. Toiseksi sijoittui Sébastien Loeb ja kolmanneksi Toni Gardemeister. == Tulokset == Sija Kuljettaja Kartanlukija Auto Aika Ero Pisteet 1\. Marcus Grönholm Timo Rautiainen Ford Focus RS WRC 06 4:11.43,9 10 2\. Sébastien Loeb Daniel Elena Citroën Xsara WRC 4:12.45,7 +1.01,8 8 3\. Toni Gardemeister Jakke Honkanen Peugeot 307 WRC 4:13.07,0 +1.23,1 6 4\. Manfred Stohl Ilka Minor Peugeot 307 WRC 4:13.26,2 +1.42,3 5 5\. Stéphane Sarrazin Stéphane Prévot Subaru Impreza WRC 2006 4:15.04,1 +3.20,2 4 6\. Chris Atkinson Glenn MacNeall Subaru Impreza WRC 2005 4:16.46,3 +5.02,4 3 7\. Mikko Hirvonen Jarmo Lehtinen Ford Focus RS WRC 06 4:18.03,4 +6.19,5 2 8\. Daniel Sordo Marc Martí Citroën Xsara WRC 4:18.59,1 +7.15,2 1 Lähde:2006 Monte Carlo Rally Lähde:2006 Monte Carlo Rally Lähde:2006 Monte Carlo Rally Lähde:2006 Monte Carlo Rally Lähde:2006 Monte Carlo Rally Lähde:2006 Monte Carlo Rally Lähde:2006 Monte Carlo Rally == Muuta == * Sébastien Loebin ja Daniel Sordon ensimmäinen kilpailu Kronoksella. * Toni Gardemeisterin viimeinen palkintokorokesija. == Lähteet == Luokka:MM- rallikausi 2006 Luokka:Monte Carlo -ralli
Walesin ralli 2006

Walesin ralli 2006 oli MM-rallikauden 2006 16. ja viimeinen ralli, joka ajettiin 1.–3. joulukuuta. Rallin voitti Marcus Grönholm. Toiseksi sijoittui Manfred Stohl ja kolmanneksi Petter Solberg. == Tulokset == Lähde: Sija Kuljettaja Kartanlukija Auto Aika Ero Pisteet 1\. Marcus Grönholm Timo Rautiainen Ford Focus RS WRC 06 3.20.24,8 – 10 2\. Manfred Stohl Ilka Minor Peugeot 307 WRC 3.22.00,3 +1.35,5 8 3\. Petter Solberg Phil Mills Subaru Impreza WRC 06 3.22.20,0 +1.55,2 6 4\. Jari-Matti Latvala Miikka Anttila Ford Focus RS WRC 06 3.23.01,9 +2.37,1 5 5\. Xavier Pons Carlos del Barrio Citroën Xsara WRC 3.23.44,7 +3.19,9 4 6\. Chris Atkinson Glenn MacNeall Subaru Impreza WRC 06 3.23.52,3 +3.27,5 3 7\. Daniel Sordo Marc Martí Citroën Xsara WRC 3.24.33,1 +4.08,3 2 8\. François Duval Patrick Pivato Škoda Fabia WRC 3.24.47,4 +4.22,6 1 9\. Harri Rovanperä Risto Pietiläinen Škoda Fabia WRC 3.28.25,1 +8.00,3 10\. Jan Kopecký Filip Schovánek Škoda Fabia WRC 3.28.52,6 +8.27,8 11\. Henning Solberg Cato Menkerud Peugeot 307 WRC 3.29.13,1 +8.48,3 12\. Matthew Wilson Michael Orr Ford Focus RS WRC 06 3.30.46,7 +10.21,9 Muut WRC-luokan autot Muut WRC-luokan autot Muut WRC-luokan autot Muut WRC-luokan autot Muut WRC-luokan autot Muut WRC-luokan autot Muut WRC-luokan autot 23\. Mads Østberg Ole Kristian Unnerud Subaru Impreza WRC 04 3.57.07,4 +36.42,6 32\. Arjen de Koning Hein Verschuuren Mitsubishi Lancer Evo VII 4.06.02,4 +45.27,6 34\. Stephen Simpson Patrick Walsh Hyundai Accent WRC 4.06.13,2 +45.48,4 48\. Piet van Hoof Niels Leermakers Mitsubishi Lancer Evo VI 4.14.28,9 +54.04,1 53\. Dave Weston Aled Davies Ford Focus WRC 02 4.17.16,9 +56.52,1 – Gareth MacHale Paul Nagle Ford Focus RS WRC 03 Keskeytti EK 17 Keskeytti EK 17 – Andreas Mikkelsen Ola Fløene Ford Focus RS WRC 04 Keskeytti EK 15 Keskeytti EK 15 – Mark Higgins Rory Kennedy Ford Focus RS WRC 04 Keskeytti EK 9 Keskeytti EK 9 – Andreas Aigner Klaus Wicha Škoda Fabia WRC Keskeytti EK 7 Keskeytti EK 7 – Mikko Hirvonen Jarmo Lehtinen Ford Focus RS WRC 06 Keskeytti EK 4 Keskeytti EK 4 == Lähteet == == Aiheesta muualla == Luokka:MM-rallikausi 2006 Luokka:Walesin ralli
Ruotsin ralli 2006

Ruotsin ralli 2006 oli MM-rallikauden 2006 toinen ralli, joka ajettiin 3.–5. helmikuuta. Rallin voitti Fordin Marcus Grönholm. Toiseksi sijoittui Sébastien Loeb ja kolmanneksi Daniel Carlsson. == Tulokset == Lähde: Sija Kuljettaja Kartanlukija Auto Aika Ero Pisteet 1\. Marcus Grönholm Timo Rautiainen Ford Focus RS WRC 06 3.09.01,9 – 10 2\. Sébastien Loeb Daniel Elena Citroën Xsara WRC 3.09.32,8 +30,9 8 3\. Daniel Carlsson Bosse Holmstrand Mitsubishi Lancer WRC05 3.11.58,7 +2.56,8 6 4\. Gigi Galli Giovanni Bernacchini Mitsubishi Lancer WRC05 3.12.05,7 +3.03,8 5 5\. Thomas Rådström Jörgen Skallman Subaru Impreza S10 WRC 3.14.55,2 +5.53,3 4 6\. Kosti Katajamäki Timo Alanne Ford Focus RS WRC 04 3.16.36,7 +7.34,8 3 7\. Xavier Pons Carlos del Barrio Citroën Xsara WRC 3.17.37,5 +8.35,6 2 8\. Henning Solberg Cato Menkerud Peugeot 307 WRC 3.18.03,4 +9.01,5 1 9\. Jimmy Joge Mattias Andersson Peugeot 206 WRC 3.18.19,1 +9.17,2 10\. Janne Tuohino Risto Pietiläinen Citroën Xsara WRC 3.18.44,9 +9.43,0 11\. Chris Atkinson Glenn Macneall Subaru Impreza S12 WRC 3.20.35,4 +11.33,5 12\. Mikko Hirvonen Jarmo Lehtinen Ford Focus RS WRC 06 3.20.59,3 +11.57,4 13\. Jan Kopecký Filip Schovánek Škoda Fabia WRC 3.21.21,2 +12.19,3 14\. Matthew Wilson Michael Orr Ford Focus RS WRC 04 3.23.42,3 +14.40,4 Muut WRC-luokan autot Muut WRC-luokan autot Muut WRC-luokan autot Muut WRC-luokan autot Muut WRC-luokan autot Muut WRC-luokan autot Muut WRC- luokan autot 16\. Dani Sordo Marc Martí Citroën Xsara WRC 3.24.19,6 +15.17,7 18\. Manfred Stohl Ilka Minor Peugeot 307 WRC 3.28.06,7 +19.04,8 23\. Luis Perez Companc Jose Maria Volta Ford Focus RS WRC 04 3.34.07,8 +25.05,9 31\. Mads Østberg Ragnar Engen Subaru Impreza S9 WRC 3.44.19,0 +35.17,1 33\. Michał Sołowow Maciej Baran Subaru Impreza S11 WRC 3.48.36,0 +39.34,1 43\. Fabio Frisiero Simone Scattolin Toyota Corolla WRC 4.05.22,4 +56.20,5 – Petter Solberg Phil Mills Subaru Impreza S12 WRC Keskeytys/hylkäys EK 18 Keskeytys/hylkäys EK 18 – Andreas Aigner Timo Gottschalk Škoda Fabia WRC Keskeytys EK 16 Keskeytys EK 16 – Thomas Schie Göran Bergsten Ford Focus RS WRC 04 Keskeytys EK 15 Keskeytys EK 15 – Anders Grøndal Trond-Inge Østbye Subaru Impreza S10 WRC Keskeytys EK 15 Keskeytys EK 15 – Mattias Ekström Stefan Bergman Škoda Fabia WRC Keskeytys EK 14 Keskeytys EK 14 – Kristian Sohlberg Kaj Lindström Subaru Impreza S10 WRC Keskeytys EK 14 Keskeytys EK 14 == Lähteet == Luokka:MM-rallikausi 2006 Luokka:Ruotsin ralli
Margherita Hack

Margherita Hack (12. kesäkuuta 1922 – 29. kesäkuuta 2013) oli italialainen tähtitieteen professori ja tietokirjailija, joka selitti tähtitieteen ilmiöitä kansantajuisesti kirjoillaan ja televisiossa. Hänen oma tutkimustyönsä keskittyi tähtien emittoiman säteilyn ominaisuuksiin, ja hän julkaisi yli 200 tieteellistä artikkelia. Hack opiskeli Firenzen yliopistossa ja työskenteli Milanossa ennen siirtymistään Triesteen, missä hänestä tuli professori ja Triesten observatorion johtaja. Hänen kaudellaan observatorio nousi Italian merkittävimpien tutkimuslaitosten joukkoon. Hack tuli tunnetuksi myös poliittisista kannanotoistaan. Hän oli vakaumuksellinen ateisti, feministi ja kasvissyöjä. Hän arvosteli roomalaiskatolista kirkkoa sen tieteen vastaisista näkemyksistä. Hän pyrki edistämään abortin, eutanasian ja samaa sukupuolta olevien parisuhteet sallivia lakeja. Kun katolinen kirkko vuonna 1992 myönsi virallisesti olleensa väärässä tuomitessaan Galileo Galilein, Hack riemuitsi sanoen "parempi myöhään kun ei milloinkaan". Vuonna 2006 hän sai uskovaiset raivostumaan selvittäessään, että ihmeenä pidetty pyhän Januariuksen veri, joka muuttui Napolissa säännöllisesti nestemäiseksi, oli rautaoksidihydraattia, joka kemiallisten ominaisuuksiensa takia muuttuu geelistä nestemäiseksi ravistamalla. Hack arvosteli Silvio Berlusconia mutta ei ihmeemmin arvostanut myöskään poliittisena vaihtoehtona esille noussutta Beppe Grilloa. Hackin mukaan on nimetty asteroidi 8558 Hack. == Lähteet == Luokka:Italialaiset tähtitieteilijät Luokka:Italialaiset professorit Luokka:Vuonna 1922 syntyneet Luokka:Vuonna 2013 kuolleet
Ylistaron kirkonkylä

Ylistaron kirkonkylä on taajama Seinäjoen kaupungissa Etelä-Pohjanmaalla, joka oli entisen Ylistaron kunnan hallinnollinen keskus aina vuoteen 2009 asti. Tällöin Ylistaro yhdistyi Seinäjokeen yhdessä Nurmon kanssa. Kuntaliitoksen jälkeen taajama on ollut osa Seinäjokea. Seinäjoen aluejaossa Ylistaron kirkonkylä kuuluu Ylistaron suuralueeseen. Vuoden 2022 lopussa Ylistaron kirkonkylässä asui 1 740 asukasta. ==Lähteet== Luokka:Suomen entiset kuntakeskukset Luokka:Suomen kirkonkylät Luokka:Ylistaron kylät Luokka:Etelä- Pohjanmaan maakunnan taajamat
Peräseinäjoen kirkonkylä

Peräseinäjoen kirkonkylä on taajama, joka oli entisen Peräseinäjoen kunnan hallinnollinen keskus, kunnes Peräseinäjoki yhdistyi Seinäjokeen vuoden 2005 alussa. Kuntaliitoksen jälkeen se on ollut osa Seinäjokea. Vuoden 2022 lopussa taajamassa oli 1 404 asukasta. ==Lähteet== Luokka:Suomen entiset kuntakeskukset Luokka:Suomen kirkonkylät Luokka:Peräseinäjoen kylät Luokka:Etelä-Pohjanmaan maakunnan taajamat
Heikki Mairinoja

Heikki Juhani Mairinoja (s. 15. elokuuta 1947 Orimattila) on suomalainen diplomi-insinööri, ekonomi ja yritysjohtaja, joka työskenteli muun muassa G. W. Sohlbergin toimitusjohtajana. Heikki Mairinoja syntyi maanviljelijä Hannu Mairinojan ja Helvi Degermanin perheeseen. Hänen puolisonsa vuodesta 1977 on diplomi-insinööri Aila Orvokki Hirvelä. Mairinoja tuli ylioppilaaksi 1967 ja valmistui diplomi-insinööriksi Teknillisestä korkeakoulusta 1971 ja ekonomiksi Helsingin kauppakorkeakoulusta 1973. Hän oli Huhtamäen suunnitteluinsinööri 1973–1975, Säterin myyntipäällikkö 1975–1976, Koneen tulosyksikön päällikkö 1976–1985 ja Uponorin varatoimitusjohtaja 1985–1989 ja 2000 (Uponor Oyj) sekä toimitusjohtaja 1989–1999. G.W. Sohlbergin toimitusjohtajana Mairinoja työskenteli vuodesta 2001 vuoteen 2009. == Lähteet == ==Aiheesta muualla== * Heikki Mairinoja jättää Uponorin. Kakkosmies lähtee ykköseksi Sohlbergien perheyhtiöön. HS, 18.3.2000 Luokka: Suomalaiset yritysjohtajat Luokka: Suomalaiset insinöörit Luokka:Vuonna 1947 syntyneet Luokka:Elävät henkilöt
Korppu-Vihtori

Korppu-Vihtori on vuonna 1985 paljastettu Viljo Mäkisen veistos Turun Mäntymäessä, osoitteessa Kallelankatu 3. Mäkinen lahjoitti Turun kaupungille kipsisen veistoksen vuonna 1981, joka myöhemmin toteutettiin Loimaan Kiven kivenveistämössä punaisesta graniitista. Teos paljastettiin 24. syyskuuta 1985 Turun vanhimman toiminnassa olevan lastentarhan lasten iloksi päiväkodin pihalle. Teoksen innoittajana toimi Frans Viktor "Vihtori" Galenius (1870–1930), joka kaupitteli vaatimattomaksi elannokseen korppuja. Kontti selässään Vihtori kierteli lähinnä Salon seudulla, mutta välillä poikkesi myös Turkuun. Kansa antoi hänelle lempinimeksi Korppu-Vihtori. Kallelankadun lastenkodin piha on patsaalle osuva valinta, sillä 1899 perustetun päiväkodin tarkoituksena oli kaupungin päätöksellä olla ensisijaisesti auttamassa "asujamistomme varattomampien kerrosten lapsia". Tähän varattomaan kansanosaan myös Korppu-Vihtori kuului. == Lähteet == Luokka:Turun patsaat ja veistokset
Heine

Heine on muun muassa seuraavien henkilöiden sukunimi: * Cariba Heine (s. 1988), australialainen näyttelijä * Eduard Heine (1821–1881), saksalainen matemaatikko, toinen Heinen–Borelin lauseen keksijöistä * Ferdinand Heine (1809–1894), saksalainen lintutieteilijä ja keräilijä * Ferdinand Heine junior (1840–1920), saksalainen lintu- ja kasvitieteilijä * Heinrich Heine (1797–1856), saksalainen runoilija * Henry Heine (1923–1988), suomalainen yritysjohtaja, kauppaneuvos * Hilda Heine (s. 1951), Marshallsaarten presidentti * Karsten Heine (s. 1955), saksalainen jalkapalloilija ja valmentaja * Oscar Heine (1854–1911), suomalainen merikapteeni, laivanvarustaja ja liikemies * Thomas Theodor Heine (1867–1948), saksalainen pilapiirtäjä ja taidemaalari
Five Star

Five Star (tyylitellään myös 5 Star) on brittiläinen popmusiikkia ja rhythm and bluesia tuottava ryhmä, joka perustettiin vuonna 1984. Yhtye koostuu sisaruksista Stedmanista, Lorrainesta, Denisestä, Doriksesta ja Delroy Pearsonista. Vuosien 1985 ja 1988 välillä Five Starilla oli neljä top 20 -albumia ja 15 top 40 -singleä Britanniassa, mukaan lukien top 10 -hitit ”System Addict” (1986), ”Can’t Wait Another Minute” (1986), ”Find the Time” (1986), ”Rain or Shine” (1986), ”Stay Out of My Life” (1987) ja ”The Slightest Touch” (1987). He voittivat vuoden 1987 Brit Award -palkinnon kategoriassa Best British Group. ==Jäsenet== *Denise Pearson – päälaulaja, lauluntekijä (1984–1994, 2001–2002, 2012–) *Doris Pearson – laulaja, koreografi (1984–1994, 2001–2002, 2012–) *Lorraine Pearson – laulaja, lauluntekijä (1984–1994, 2001–2002, 2012–2013) *Stedman Pearson – laulaja, pukusuunnittelija (1984–1994, 2001–2002, 2012–) *Delroy Pearson – laulaja, lauluntekijä, tuottaja (1984–1994, 2001–2002, 2012–) ==Diskografia== ===Studioalbumit=== * Luxury of Life (1985) * Silk and Steel (1986) * Between the Lines (1987) * Rock the World (1988) * Five Star (1990) * Shine (1991) * Heart and Soul (1995) * Eclipse (2001) ==Lähteet== Luokka:Brittiläiset popyhtyeet Luokka:Brittiläiset rhythm and blues -yhtyeet Luokka:Brittiläiset soulyhtyeet
Kurjet kaivolla

Kurjet kaivolla on Jussi Mäntysen pronssiveistos Turun Kunnallissairaalan edustalla. Kaupunki teetti linnuista pronssiveistoksen Lapinlahden Taidevalimossa ja päätti sijoituspaikaksi Kunnallissairaalan edustan. Teos on alun perin valettu kipsiin ja tällaisena taiteilija lahjoitti sen Turun kaupungille. Teos paljastettiin vuonna 1973. Jussi Mäntynen tunnetaan realistisista eläinaiheisista veistoksistaan. Kurjet kaivolla on hyvä esimerkki taiteilijan kiinnostuksesta eläinten anatomiaa ja käyttäytymistä kohtaan. Sulavalinjaiset kurjet on kuvattu taiturimaisesti, aivan kuin ne olisivat liikkeessä kaulat ylväästi kohotettuna kohti korkeuksia. Mäntynen perehtyi eläimiin metsästys- ja luontoharrastuksensa kautta ja hän toimi konservaattorina Helsingin yliopiston eläinmuseossa 20 vuoden ajan. Mäntysen kurkiveistosten on ajateltu ilmentävän sodan jälkeisen surun sekä sielunrauhan etsimistä ja taiteilijan koti-ikävää muutettuaan Tukholmaan. == Lähteet == Luokka:Turun patsaat ja veistokset
Pound

Pound on sana, jolla on monta merkitystä englanninkielessä. Se tarkoittaa myös: ;Sukunimenä * Dick Pound (s. 1942), kanadalainen uimari, urheilujohtaja ja kirjailija * Ezra Pound (1885–1972), yhdysvaltalainen runoilija ja kriitikko * Roscoe Pound (1870–1964), yhdysvaltalainen oikeustieteilijä ;Muita merkityksiä * pound, pauna, brittiläinen painoyksikkö * pound, punta, useiden maiden rahayksikkö * CasaPound, italialainen uusfasistinen puolue * Pound for pound, nyrkkeilytermi * Tata Pound, malilainen rap-yhtye * Pound Puppies, yhdysvaltalainen animaatiosarja * Tha Dogg Pound, yhdysvaltalainen rap-yhtye.
Guy (yhtye)

Guy on yhdysvaltalainen hip hopia, R&B;:tä ja soulia tuottava yhtye, jotka loivat 1980-luvun lopun ja 1990-luvun alun new jack swing -tyylilajin. Yhtye koostuu Aaron ja Damion Hallista sekä Teddy Rileysta. He julkaisivat esikoisalbuminsa Guy 13. kesäkuuta 1988. Albumi oli menestys ja sijoittui muun muassa Billboardin Top R&B;/Hip-Hop Albums -musiikkilistan 1. sijalle. ==Diskografia== ===Albumit=== *Guy (1988) *The Future (1990) *Guy III (2000) ===Kokoelma-albumit=== *Groove Me: The Very Best of Guy (2002) *The Millennium Collection (2004) ==Lähteet== Luokka:New jack swing -yhtyeet Luokka:Yhdysvaltalaiset hip hop -yhtyeet Luokka:Yhdysvaltalaiset rhythm and blues -yhtyeet Luokka:Yhdysvaltalaiset soulyhtyeet
Apassit (täsmennyssivu)

Apassit voi tarkoittaa seuraavia: * apassit (myös apachet), eräs Yhdysvaltain alkuperäiskansa * apassit, Pariisissa 1900-luvun alussa esiintynyt väkivaltainen rikollinen alakulttuuri, josta muun muassa Suomessa sakilaisuus sai vaikutteita * Parkunmäen Apassit, hämeenkyröläinen jalkapallo- ja futsalseura == Katso myös == * Apassi tai Apachi, puulaji
Assur (jumala)

thumb|Nimrudista löydetty Assur-jumalaa esittävä reliefi. Assur oli alun perin Assurin kaupungin suojelusjumala, joka kohotettiin sittemmin Assyrian kansallisjumalaksi. Assur syrjäytti 1200-luvulla eaa. suosiossa Enlilin, ja Assur sai lisänimet "Suuri vuori" ja "Jumalten isä". Myöhemmin jumala rinnastettiin Anshariin. Assurin tehtäviä olivat oikeuden jako ja sotatoimet. Assyrialaisessa taiteessa hänet kuvataan usein jännittämässä jousta taustallaan siivekäs auringonkehrä.Lurker 1987, s. 21–22 == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Assyria Luokka:Mesopotamialaiset jumalat
Kurjet pesällä

Kurjet pesällä on Jussi Mäntyselle hyvin tyypillinen veistos, aiheena on luonto ja siinä elävä eläin. Taiteilijan kiinnostus luontoon näkyi hänen metsästysharrastuksestaan ja tarpeestaan liikkua luonnossa. Mäntynen toimi yli 20 vuotta Helsingin yliopiston eläinmuseolla konservaattorina, joten hänellä oli hyvä tietämys eläinten anatomiasta. Mäntysen teoksissa muuttolintu-kurkien symboliikkaa on lähestytty sodan jälkeisen surun, sielunrauhan etsimisen ja koti-ikävän kautta. Muutettuaan Turkuun vuonna 1967 Mäntynen lahjoitti kaupungille useita taideteoksiaan. Kurjet pesällä paljastettiin 1986 Puolalanpuistossa. Jalustan materiaali on punaista graniittia ja itse veistos pronssia. Sen toinen valos vuodelta 1961 on Oulussa Snellmanin puistossa. == Lähteet == Luokka:Turun patsaat ja veistokset Luokka:VII kaupunginosa
Nana Takagi

Nana Takagi (; s. 2. heinäkuuta 1992) on japanilainen pikaluistelun olympiavoittaja. Takagi osallistui olympialaisiin ensimmäisen kerran Sotšissa 2014. Tuolloin hän sijoittui joukkuetakaa-ajossa neljänneksi ja 1 500 metrillä 32:nneksi. Pyeongchangin olympialaisissa 2018 hän voitti kultaa joukkuetakaa- ajossa ja yhteislähtökilpailussa sekä sijoittui 12:nneksi 5 000 metrillä. Joukkuetakaa-ajon kultamitalijoukkueeseen kuului myös hänen pikkusiskonsa Miho Takagi. Pekingissä 2022 hän saavutti joukkuetakaa-ajossa hopeaa ja sijoittui 1 500 metrillä kahdeksanneksi. Takagi voitti matkakohtaisissa MM-kilpailuissa joukkuetakaa-ajon maailmanmestaruuden Heerenveenissä 2015, Inzellissä 2019 sekä Salt Lake Cityssä 2020, jossa Japani teki maailmanennätyksen 2.50,76. Hän saavutti MM-hopeaa joukkuetakaa-ajossa Kolomnassa 2016 ja Gangwonissa 2017 sekä yhteislähdössä 2017. Vuoden 2020 MM-kilpailuissa hän oli yhteislähdössä neljäs ja 1 500 metrillä kahdeksas sekä 2016 MM-kilpailuissa 5 000 metrillä kymmenes. Yleisluistelun MM-kilpailuissa hän sijoittui seitsemänneksi Hamarissa 2022, kahdeksanneksi niin ikään Hamarissa 2020 ja yhdeksänneksi Calgaryssä 2015. Takagi sijoittui yhteislähdön maailmancupin kokonaiskilpailussa kolmanneksi kaudella 2019–2020. Nuorten MM-kilpailuissa Takagi saavutti hopeaa joukkuetakaa-ajossa 2010 ja 2012. == Ennätykset == Matka Aika Paikka Päivä 500 metriä 38,47 Hashinohe 21. helmikuuta 2021 1 000 metriä 1.15,08 Calgary 7. helmikuuta 2020 1 500 metriä 1.52,06 Calgary 12. joulukuuta 2021 3 000 metriä 3.57,81 Salt Lake City 3. joulukuuta 2021 5 000 metriä 7.08,77 Stavanger 19. marraskuuta 2017 joukkuetakaa-ajo 2.50,76 Salt Lake City 14. helmikuuta 2020 == Lähteet == * Saavutukset speedskatingnews.info-sivustolla === Viitteet === Luokka:Japanilaiset pikaluistelijat Luokka:Japanilaiset olympiavoittajat Luokka:Vuonna 1992 syntyneet Luokka:Elävät henkilöt
Luumuleikkuri

Luumuleikkuri (Rhynchites cupreus) on kovakuoriaisten (Coleoptera) lahkoon kuuluva laji. Aikuinen luumuleikkuri on noin 3,5–4,5 mm pituinen pitkä- ja hoikkakärsäinen kovakuoriainen, jonka peitinsiivet ovat metallinkiiltoisen punertavat ja hennon karvoituksen peitossa. Sen toukka on noin 3–4 mm pitkä ja väriltään kellanvalkea sekä ruskeapäinen. Aikuiset luumuleikkurit ilmestyvät toukokuussa muun muassa omena- ja luumupuiden oksille ja pihlajan nuorille versoille syöden pieniä reikiä lehtiin, nuppuihin ja kukkiin. Luumuleikkurin naaras munii kasvin uusiin versoihin tai raakileisiin kaivamiinsa kuoppiin. Se katkaisee osittain verson tai raakileen kannan poikki ennen munintaa niin, että niiden kehitys estyy. Toukat kehittyvät maahan pudonneissa raakileissa ja versoissa. == Lähteet == == Aiheesta muualla == *Laji.fi: Luumuleikkuri (Involvulus cupreus) *Kasper: Luumuleikkuri (Rhyncites cupreus) *Ötökkätieto: Luumuleikkuri (Rhyncites cupreus) *UniProt: Taxonomy - Rhynchites cupreus Luokka:Erilaisruokaiset
Irene Schouten

Irene Schouten (s. 21. kesäkuuta 1992) on alankomaalainen pikaluistelija ja olympiavoittaja. Schouten saavutti olympiapronssia yhteislähtökilpailussa Pyeongchangissa 2018. Hän voitti maailmanmestaruuden yhteislähtökilpailussa Heerenveenissä 2015 sekä saavutti MM-pronssia 5 000 metrillä ja sijoittui yhteislähtökilpailussa kymmenenneksi Kolomnassa 2016. Hän voitti yhteislähdön maailmanmestaruuden jälleen Inzellissä 2019. Salt Lake Cityn MM-kilpailuissa 2020 hän sai yhteislähdössä pronssia sekä oli 3 000 ja 5 000 metrillä seitsemäs. Hän saavutti Heerenveenissä 2021 kultaa 5 000 metrillä ajalla 6.48,53 ja joukkuetakaa-ajossa sekä pronssia 3 000 metrillä ja yhteislähtökilpailussa. Yleisluistelun MM-kilpailuissa hän sijoittui kuudenneksi Heerenveenissä 2014. Hän voitti yhteislähdön Euroopan-mestaruuden Heerenveenissä 2020 ja saavutti yleisluistelun EM-hopeaa Heerenveenissä 2021. Hän voitti 3 000 metrin, yhteislähdön ja joukkuetakaa-ajon Euroopan- mestaruuden 2022. Pekingin olympialaisissa 2022 hän voitti kultaa 3 000 metrillä ajalla 3.56,93, 5 000 metrillä ajalla 6.43,51 ja yhteislähdössä sekä sai pronssia joukkuetakaa-ajossa. Hän voitti samana vuonna yleisluistelun maailmanmestaruuden Hamarissa. Schouten saavutti Heerenveenin MM-kilpailuissa 2023 kultaa 5 000 metrillä ennätyksellään 6.41,25, hopeaa 3 000 metrillä ajalla 3.57,40 ja pronssia yhteislähdössä. Seuraavan vuoden Heerenveenin EM- kilpailuissa hän sai kultaa joukkuetakaa-ajossa sekä hopeaa 3 000 metrillä ja yhteislähtökilpailussa. Hän voitti Calgaryssa 2024 maailmanmestaruuden 3 000 metrillä ajalla 3.57,10, yhteislähdössä ja joukkuetakaa-ajossa sekä saavutti hopeaa 5 000 metrillä. Schouten on voittanut yhteislähdön maailmancupin kokonaiskilpailun kausilla 2015−2016 ja 2020–2021, sijoittunut toiseksi kausilla 2013−2014, 2014−2015, 2018−2019 ja 2019–2020 sekä kolmanneksi kausilla 2021–2022 ja 2023–2024. Yhdistetyn 3 000 ja 5 000 metrin cupin hän voitti kausilla 2020–2021 ja 2021–2022. ja oli kolmas kaudella 2015−2016. Hän on voittanut 26 maailmancupin osakilpailua, sijoittunut 14 kertaa toiseksi ja kahdeksan kertaa kolmanneksi (kauden 2023–2024 loppuun mennessä). == Ennätykset == Matka Aika Paikka Päivä 500 metriä 39,24 Hamar 5. maaliskuuta 2022 1 000 metriä 1.18,41 Heerenveen 27. lokakuuta 2013 1 500 metriä 1.52,12 Salt Lake City 5. joulukuuta 2021 3 000 metriä 3.52,89 Salt Lake City 3. joulukuuta 2021 5 000 metriä 6.41,25 Heerenveen 5. maaliskuuta 2023 joukkuetakaa-ajo 2.22,58 Heerenveen 29. tammikuuta 2021 == Lähteet == * Saavutukset speedskatingnews.info-sivustolla === Viitteet === Luokka:Alankomaalaiset pikaluistelijat Luokka:Alankomaalaiset olympiavoittajat Luokka:Vuonna 1992 syntyneet Luokka:Elävät henkilöt
8-hydroksikinoliini

8-Hydroksikinoliini (C9H7NO) eli 8-kinolinoli tai oksikinoliini on heterosyklinen aromaattinen orgaaninen yhdiste. Yhdistettä voidaan käyttää muun muassa fungisidina, korroosionestoaineena, analyyttisen kemian reagenssina ja muiden yhdisteiden valmistukseen. ==Ominaisuudet== 8-Hydroksikinoliini on huoneenlämpötilassa väritöntä tai kellertävää kiteistä ainetta. Se ei liukene veteen eikä dietyylieetteriin, mutta liukenee esimerkiksi etanoliin, asetoniin, kloroformiin ja bentseeniin. Yhdiste reagoi elektrofiilisella aromaattisella substituutiolla ja voidaan esimerkiksi halogenoida tai sulfonoida. 8-Hydroksikinoliini muodostaa komplekseja useiden metallien esimerkiksi alumiinin, kalsiumin, kuparin, raudan, indiumin ja lantanidien kanssa. Nämä kompleksit ovat yleensä väriltään keltaisia.K. Thomas Finley :Quinolines and Isoquinolines, Kirk-Othmer Encyclopedia of Chemical Technology, John Wiley & Sons, New York, 2015. Viitattu 7.3.2018.Gerd Collin & Hartmut Höke: Quinoline and Isoquinoline, Ullmann's Encyclopedia of Industrial Chemistry, John Wiley & Sons, New York, 2000. Viitattu 7.3.2018Ram W. Sabnis, Erwin Ross, Jutta Köthe, Renate Naumann, Wolfgang Fischer, Wilhelm-Dietrich Mayer, Gerhard Wieland, Ernest J. Newman & Charles M. Wilson: Indicator Reagents, Ullmann's Encyclopedia of Industrial Chemistry, John Wiley & Sons, New York, 2009. Viitattu 7.3.2018 ==Valmistus ja käyttö== 8-Hydroksikinoliinin valmistamiseen on useita tapoja. Käytettyjä tapoja ovat muun muassa kuumentamalla kinoliini-8-sulfonihappoa alkalimetallihydroksidien kanssa, 8-aminokinoliinin hydrolyysi happamissa olosuhteissa tai o-aminofenolin ja akroleiinin tai o-aminofenoli ja o-nitrofenolin välisellä reaktiolla. 8-Hydroksikinoliinia ja sen metallikomplekseja voidaan käyttää antimikrobisina ja fungisidisina yhdisteinä muun muassa paperin ja tekstiilien käsittelyissä. Muita käyttökohteita ovat käyttö korroosionestoaineena, analyyttisenä reagenssinä metallien spektrofotometrisissä pitoisuusmäärityksissä, katalyyttinä epoksidien valmistamiseen alkeeneista ja lähtöaineena valmistettaessa muun muassa lääkkeitä ja metalleja kompleksoivia yhdisteitä. ==Lähteet== Luokka:Aromaattiset heterosykliset typpiyhdisteet
Helmipensaat

Helmipensaat (Exochorda) on ruusukasvien (Rosaceae) heimoon kuuluva kasvisuku. Sukuun luetaan kuuluvaksi vain yksi laji, josta voidaan erottaa alalajeja, sekä yksi lajiristeymä. == Lajeja == Kiinanhelmipensas voidaan jakaa joko kolmeksi lajiksi tai tulkita yhdeksi lajiksi, jolla on kolme alalajia. * keväthelmipensas (Exochorda giraldii, syn. E. racemosa subsp. giraldii) * kiinanhelmipensas eli helmipensas (Exochorda racemosa, syn. E. racemosa subsp. racemosa) * koreanhelmipensas (Exochorda serratifolia, syn. E. racemosa subsp. serratifolia) * Exochorda × macrantha == Lähteet == == Aiheesta muualla == * Finto: Kassu – Kasvien suomenkieliset nimet: Exochorda * Suomen Lajitietokeskus: Helmipensaat – Exochorda Luokka:Ruusukasvit
Sara Lüscher

Sara Lüscher (s. 2. marraskuuta 1986 Lenzburg) on sveitsiläinen suunnistuksen maailmanmestari. Hän voitti Sveitsin naisten joukkueessa viestikultaa Trentinon maailmanmestaruuskilpailuissa 2014 ja pronssia vuotta aiemmin Sotkamon maailmanmestaruuskilpailuissa 2013. Henkilökohtaisilla matkoilla hän on ollut parhaimmillaan kahdesti neljäs; keskimatkalla Trentinon maailmanmestaruuskilpailuissa 2014 ja sprintissä Invernessin maailmanmestaruuskilpailuissa 2015. Seuratasolla Lüscher edustaa joensuulaista Kalevan Rastia ja sveitsiläistä OLC Kapreoloa. Suunnistuksen maailmancupin osakilpailussa hän on ollut kerran toinen sekä kolmesti kolmas ja kokonaiskilpailun toinen kahdesti kausina 2015 ja 2016. http://runners.worldofo.com/saraluscher.html == Lähteet == Luokka:Sveitsiläiset suunnistajat Luokka:Vuonna 1986 syntyneet Luokka:Elävät henkilöt
Falla

Falla tarkoittaa muun muassa seuraavia: * Alejandro Falla (s. 1983), kolumbialainen tennispelaaja * Maiken Caspersen Falla (s. 1990), norjalainen maastohiihtäjä ja olympiavoittaja * Manuel de Falla y Matheu (1876–1946), espanjalainen säveltäjä * Ritva Falla (s. 1952), suomalainen muotisuunnittelija * Robert Alexander Falla (1901–1979), uusiseelantilainen lintutieteilijä
Marianne Sorsa

Hilkka Marianne Vilhelmiina Sorsa (o.s. Kaijansinkko, s. 12. elokuuta 1954 Lauritsala) on aktiiviuransa päättänyt suomalainen pituushyppääjä. Hän edusti Lauritsalan Kisaa ja hänen valmentajanaan toimi Hannu Sorsa. Kalevan kisoista Sorsa saavutti pituushypyn hopeaa vuonna 1977. Lisäksi hän voitti sisäratojen SM-kilpailusta hopeaa pitushypystä vuonna 1979. Ennätyksikseen Sorsa hyppäsi ulkoradoilla 602 cm (1983) ja hallissa 582 cm (1984). Virallisiin kilpailuihin hän ei ole osallistunut vuoden 1988 jälkeen. == Lähteet == Luokka:Suomalaiset pituushyppääjät Luokka:Vuonna 1954 syntyneet Luokka:Elävät henkilöt
Marja-Leena Piispanen

Marja-Leena Piispanen (s. 17. marraskuuta 1951 Kuopio) on aktiiviuransa päättänyt suomalainen pituushyppääjä. Hän edusti Kuopion Sisu-Veikkoja. Kalevan kisoista Piispanen saavutti pituushypyn pronssia vuonna 1973. Ennätyksekseen hän hyppäsi ulkoradoilla 565 cm (1973). Virallisiin kilpailuihin Piispanen ei ole osallistunut vuoden 1973 jälkeen. == Lähteet == Luokka:Suomalaiset pituushyppääjät Luokka:Vuonna 1951 syntyneet Luokka:Elävät henkilöt
Kati ter Horst

Kati Elina ter Horst (o.s. Huuskonen, s. 1968) on suomalainen kauppatieteen maisteri, yritysjohtaja ja hallitusammattilainen. Hänet on nimitetty Outokummun toimitusjohtajaksi syksystä 2024 alkaen. Hän oli aikaisemmin Stora Enson paperiliiketoiminnan johtaja, ja työskenteli vuodesta 2022 belgialaisessa Aliaxis-yhtymässä johtaen EMEA-alueen (Eurooppa, Lähi-itä ja Afrikka) liiketoimintaryhmää. Vuonna 2017 ter Horst vastasi Stora Ensossa 3,2 miljardin euron liikevaihdon ja 5 000 työntekijän suuruisesta paperiliiketoiminnasta ja toimi lisäksi Outokummun hallituksessa. Talouselämä- lehti arvioi hänet Suomen talouselämän yhdeksänneksi merkittävimmäksi päättäjänaiseksi. Kati ter Horst on naimisissa ja hänellä on kaksi lasta. ==Lähteet== Luokka:Suomalaiset kauppatieteilijät Luokka:Suomalaiset yritysjohtajat Luokka:Suomalaiset elinkeinoelämän vaikuttajat Luokka:Vuonna 1968 syntyneet Luokka:Elävät henkilöt
Pertti Hörman

Frans Pertti Hörman (23. huhtikuuta 1921 Viipuri – 28. marraskuuta 1941 Vienan Karjalan Suurlahti) oli taiteilijanimeltään Pertti Tulivuori. Hän oli monilahjainen taiteilija, joka hankki elantonsa esiintyvänä artistina. Pertti Tulivuori oli lahjakas laulaja ja muusikko. Lisäksi hän esiintyi voimistelu- ja akrobaattitaiteilijana. Hörman oli etniseltä taustaltaan romani, joka oli Suomen ensimmäinen romanielokuvanäyttelijä. Hän näytteli kahdessa eri SF- elokuvassa, jotka olivat: Jääkärin morsian vuodelta 1938 ja Aktivistit vuodelta 1939. Jääkärin morsian -elokuvassa hänet voidaan nähdä elokuvan alussa n. 5 minuutin kohdalla isossa joukkokohtauksessa Tuchumin asemalla, jossa kuhisee sotilaita ja sodan jaloista pakenevia pakolaisia. Hörman laulaa ja häntä säestää silloinen lapsitähti Heimo Haitto viulullaan. Vuonna 1939 valmistuneessa Aktivistit-elokuvassa Hörmanilla on koko elokuvan läpikulkeva rooli palveluspoika Pekan roolissa. Pertti Hörman esiintyi ennen sotia Viipurissa tanssimuusikkona muun muassa Famido-nimeä kantavassa yhtyessä. Samassa yhtyeessä esiintyi myös 1950-luvulla tunnetuksi tullut kuplettilaulaja ja näyttelijä Jorma Ikävalko. Famidossa Hörman toimi laulajana ja rumpalina. Hörman tunnettiin Viipurissa kaunisäänisenä laulajana, ja hän oli aina esiintyessään pukeutunut hyvin istuvaan ja taitavasti leikattuun, näyttävään pukuun. ==Aiheesta muualla== * Luokka:Suomalaiset näyttelijät Luokka:Vuonna 1921 syntyneet Luokka:Vuonna 1941 kuolleet Luokka:Suomen romanit
That’s the Spirit

That's the Spirit on brittiläisen rock-yhtye Bring Me the Horizonin viides studioalbumi, joka julkaistiin 11. syyskuuta 2015. Albumi nousi kotimaassaan Britannian albumilistan toiselle sijalle. Suomessa se debytoi Suomen virallisen listan yhdeksännellä sijalla, ja pysyi listalla yhteensä kymmenen viikkoa. Albumi on BMTH:n kolmas peräkkäinen julkaisu, joka nousi ilmestyttyään Australiassa listaykköseksi http://www.noise11.com/news/aria- albums-bring-me-the-horizon-thats-the-spirit-debut-at-one-in- australia-20150919. Albumi on myynyt Britanniassa kultalevyyn oikeuttavan määrän levyjä, yli 100 000 kappaletta.https://www.gigwise.com/news/104776/drown-stars-bring-me-the- horizon-thats-the-spirit-gold-sales---tour == Kappaleet == # # # # # # # # # # # == Kokoonpano == * Oliver Sykes – laulu, kosketinsoitin, musiikkiohjelmointi * Lee Malia – kitarat, taustalaulu * Matt Kean – bassokitara * Matt Nicholls – rummut, lyömäsoittimet * Jordan Fish – kosketinsoitin, syntetisaattorit, musiikkiohjelmointi, samplet, taustalaulu == Kultalevyt == Maa Kultalevy Määrä Iso-Britannia 1 × kultaa 100 000 Puola 1 × kultaa 10 000 http://bestsellery.zpav.pl/wyroznienia/zloteplyty/cd/archiwum.php?year=2016 == Arvostelut == * AllMusic: AllMusic review * Kaaoszine: Kaaoszine: Levyarvio * Soundi: * V2.fi: == Lähteet == Luokka:Vuoden 2015 albumit Luokka:Bring Me the Horizonin albumit
Grapevine (Texas)

Grapevine on kaupunki Texasin osavaltiossa, Yhdysvalloissa. Se on osa Dallasin/Fort Worthin suurkaupunkialuetta. Kaupungin väkiluku oli vuoden väestönlaskennassa 46 334. Grapevine kuuluu pääosin Tarrentin piirikunnassa. Pieni osa kaupungista kuuluu myös Dallasin- ja Dentonin piirikuntiin. ==Kuvia kaupungista== Tiedosto:Gaylord texan 2009.jpg|Gaylord Texan Resort Hotel & Convention Center Tiedosto:Main Street Grapevine Texas by Raymond Lafourchette.jpg|Grapevinen pääkatu Tiedosto:Grapevine Water Tower from Main Street, Oct 2012.jpg|Vesitorni ==Ystävyyskaupungit== * Krems an der Donau * Parras de la Fuente * Linlithgow ==Lähteet== == Aiheesta muualla == Luokka:Texasin kaupungit